Die Suid-Afrikaner Chris Bertish het ŉ nuwe wêreldrekord opgestel toe hy 92 km binne 24 uur voltooi het op ŉ staanroeiplank.
Bertish is tans besig om ŉ vaart van 7 500 km oor die Atlantiese Oseaan aan te pak. Hy het reeds meer as 5 500 km agter die rug en hoop om in Maart sy eindbestemming te bereik.
Bertish gaan vir elke rekord wat tydens dié reis verbeter word ŉ skenking maak aan Operation Smile in Suid-Afrika en self betaal vir die operasie van een kind vir elke rekord wat verbeter word.
“Ek glo dis belangrik vir sportmanne en -vroue om hulle sportprestasie te gebruik om ŉ positiewe invloed uit te oefen. Dit is ons verantwoordelikheid om die bes moontlike rolmodelle vir die jeug te wees.”
Lt.kol. Moatshe Ngoepe, woordvoerder van die polisie, het gesê die man word daarvan beskuldig dat hy sy twee stiefdogters, onderskeidelik agt en 11 jaar oud, sedert April vanjaar verskeie kere verkrag het.
“Hy het die meisies glo in die dag verkrag, wanneer hul ma by die werk was. Hy het hulle glo verkrag wanneer hulle van die skool af gekom het en het glo gedreig om hulle dood te maak indien hulle iemand daarvan vertel.”
Ngoepe het gesê die verdagte het hom glo verset toe die polisie hom by ŉ taxistaanplek in Tzaneen in hegtenis wou neem. ŉ Wenk van die publiek het die polisie na die taxistaanplek gelei.